АҞӘА, ԥхынҷкәын 23– Sputnik, Асмаҭ Ҵәыџьԥҳа. Аԥсны Апарламент адепутатцәа ргәыԥ Аԥсны ахада Аслан Бжьаниа иахь ааԥхьара ҟарҵеит Аԥсны адәныҟатәи аполитика Аконцепциа инапаҵаҩра аԥихырц, адокумент аус еиҭадулахарц. Абри атәы Sputnik иазеиҭеиҳәеит Апарламент аиҳабы Валери Кәарҷиа.
Иара иажәақәа рыла, иахьа Апарламент адепутатцәеи ахада Иусбарҭа ахаҭарнак Саида Быҭәԥҳаи, Аԥсны адәныҟатәи аусқәа рминистр Даур Ақаҩбеи реиԥылара мҩаԥысит.
"Ҳара аҳәара ҟаҳҵеит ахада идырдырырц иацтәи аилатәараҿы излацәажәаз зегьы", - иҳәеит Кәарҷиа.
Кәарҷиа иазгәеиҭеит азакәан инақәыршәаны Аԥсны адәныҟатәи аполитика Аконцепциа шьақәзырӷәӷәо ахада шиакәу, иара егьырҭ аусбарҭақәеи ааилакқәеи уи азы дырзымҵаар шауа.
"Атәыла адәныҟатәи аполитика аӡәы ихала имыӡбароуп, раԥхьа иргыланы Апарламент аҿы иалацәажәароуп. Уи аҩыза ҟаҵамызт",- иҳәеит иара.
Апарламент адепутатцәа, аполитикатә партиақәа рхаҭарнакцәа, аекспертцәа, ауаажәларратә усзуҩцәа ԥхынҷкәын 21 рзы иалацәажәеит ахада ишьақәирӷәӷәаз Аԥсны адәныҟатәи аполитика Аконцепциа. Аимак-аиҿак ахылҵит апункт: Аԥсни Қырҭтәылеи рыбжьара ҩаӡарарацәалатәи аиҿцәажәарақәа рформатцҵа аиҿкаара. Атермин "ҩаӡарарацәала" азҵаарақәа рацәаны ицәырнагеит.
Депутатцәақәак апартиақәа рхадацәеи аконцепциа адкылараан аполитикатә ԥсҭазаара алахәылацәа зегьы ргәаанагара ахьазыԥхьагәаҭамыз иашам ҳәа ахырҳәааит.
Аԥсны ахада Аслан Бжьаниа инапы аҵаиҩит аусԥҟа "Аԥсны Аҳәынҭқарра адәныҟатә политика аконцепциа ашьақәырӷәӷәаразы". Атәыла ахада Аԥсны Аҳәынҭқарра адәныҟатәи аполитика шьақәирӷәӷәоит Аконституциа ахәҭаҷ 53 ахәҭа 2 инақәыршәаны.
Иара убас шәаԥхьар ҟалоит:
Аԥшьлааԥҳа Аԥсны адәныҟаполитика аконцепциазы: аамҭа кьаҿла ииҩыз текстым
АҞӘА, ажьырныҳәа 22 – Sputnik. COVID-19 зцәа иалаз ҩыџьа апациентцәа рыԥсҭазаара иалҵит Гәдоуҭатәи ахәышәтәырҭаҟны ажьырныҳәа 20 рзы ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Акоронавирустә инфекциа ззышьақәырӷәӷәаз 1938 шықәса рзы ииз ахаҵеи 1953 шықәсазы ииз аԥҳәыси рыԥсҭазаара иалҵит. Адиагноз хада - "акоронавирустә инфекциа ҿыц".
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 127-ҩык, рҭагылазаашьа бааԥсуп 35-ҩык, ибжьаратәуп - 45-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 37-ҩык апациентцәа, Очамчыра ирхәышәтәуеит 22-а, Тҟәарчалтәи ахәышәтәырҭаҿы - 15-ҩык, Гагратәи ахәышәтәырҭаҿы - 20-ҩык, Аҟәатәи амобилтә госпиталь аҟны ишьҭоуп акоронавирус зыдбалоу 62-а апациентцәа.
Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 10984-ҩык ыҟоуп, ргәы бзиахеит 8898-ҩык, рыԥсҭазаара иалҵит 156-ҩык.
"Гагра раион аҭагылазаашьа даара ицәгьоуп. Ари ахьҭақәа иҟаз ирацәаны авариақәа ҟалеит. Иахьа алашара ажәлар ироуртә иҟаҳҵеит. Аҟәа имҩаԥысит аилацәажәара. Урыстәылантәи шаҟа мегаватт ҳауа ҳара инаҳхуеи ҳаинаалом, аԥкрақәа ҳрылагоит. Раионцыԥхьаӡа ишашаны ирырҭеит, шаҟа-шаҟа иԥктәу. Аподстанциа аиҳабы сареи иахьҳарцәо, ишҳарцәо, ишыҟахҵо, уаха иҳаӡбароуп. Амаининг аус аанаҳамкылар, еиҭа ҳаицәахар ҳәа сшәоит", - ҳәа еиҭеиҳәеит Аиба.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит: